stanford-oval/wikipedia huggingface dataset:
ERS

ERS-1
ERS (European Remote Sensing Satellite) on kaksi Euroopan avaruusjärjestön (ESA) toteuttamaa kaukokartoitussatelliittia. Niiden toteutusperiaatteet on lainattu Ranskan SPOT-kaukokartoitussatelliittiohjelmasta. Satelliittien tarkoituksena on merien (muun muassa aallot, veden syvyys), napajäiden, maaekologian, geologian, metsien ja ilmakehän tutkimus.
ERS-1

ERS-1 laukaistiin heinäkuussa 1991. Se kiersi 780 km:n korkeudella 98,52 asteen inklinaatiolla ja käytti kierrokseen aikaa 100 minuuttia. ERS 1:n toiminta päättyi marraskuussa 2000. Vielä vuonna 2024 se kiersi maapalloa yli 700 kilometrin korkeudella ja sen putoamisessa Maahan saattaa mennä jopa sata vuotta.
Satelliitin instrumentit

Satelliitissa on instrumentteina
AMI (Active Microwave Instrumentation). Sen käyttömoodit ovat: SAR-tutkakuva, SAR-aalto sekä sirontamittaus. SAR-kuvaus kerää dataa C-kaistalla (taajuudella 5,3 GHz = 5,66 cm:n aallonpituus, kaistanleveys 15,55 MHz ja polarisaatio Linear Vertical) 23° katselukulmalla ja 30 m resoluutiolla. SAR-aaltomoodi mittaa muutoksia tutkapulssin heijastumisessa vedenpinnasta, jotka aiheutuvat vedenpinnan aaltoliikkeestä. Sirontamittausmoodi mittaa merenpinnan tuulten nopeuksia ja suuntia. Tutkakorkeusmittari toimii AMI:n yhteydessä K-kaistalla (taajuus 13,8 GHz) tehden tarkkoja mittauksia merenpinnan ja jäänpinnan kaiuista. AMI:n sovelluksia ovat mm. maanpinnan korkeusmallit, geologia ja maankäytön suunnittelu ja seuranta.
ATSR-1 (Along-Track Scanning Radiometer with Microwave Sounder), joka koostuu mikroaaltoradiometristä ja infrapunaradiometristä. Instrumentilla mitataan merenpinnan lämpötiloja sekä tehdään kasvillisuuskartoituksia noin 1 km resoluutiolla, jolloin kuvakoko on 500 km x 500 km.
LRR (Laser Retro-Reflector), jolla voidaan seurata tarkasti satelliitin rataa maanpinnalta.
PRARE (Precise Range And Range-Rate Equipment) ilmakehä-instrumentti.
ERS-2

ERS-2 laukaistiin huhtikuussa 1995. Se kiersi samalla radalla kuin ERS-1. Satelliitin instrumentit olivat samat kuin ERS-1:ssä. Uusia instrumentteja oli GOME (Global Ozone Monitoring Experiment), joka on optisen alueen spektrometri jonka aallonpituusalue on 0,24–0,79 µm. GOME:lla havainnoitiin Maan ilmakehästä ja pinnalta heijastunutta ja sironnutta UV-säteilyä. Havaintojen perusteella voitiin määrittää otsonin määrä.
ERS-2 otettiin pois käytöstä 5. syyskuuta 2011 ja se tuhoutui ilmakehässä 21.2.2024.
Aiheesta muualla

Wikimedia Commonsissa on kuvia tai muita tiedostoja aiheesta .
ESAn ERS-kotisivu (Arkistoitu – Internet Archive)
ERS 2
Armonväline

Armonväline on kristinuskoon liittyvä käsite välineestä, jonka välityksellä Pyhän Hengen ajatellaan tekevän työtä ihmisessä. Armonvälineitä ovat kaste, ehtoollinen ja Jumalan sana eli Raamattu. Myös pappisvirkaa ja rippiä voidaan pitää armonvälineinä. Kristinuskon mukaan ihminen pääsee armonvälineiden kautta yhteyteen Kristuksen kanssa, ja näin myös osalliseksi pelastuksesta.
Raamatun mukaan Jumala lahjoittaa Pyhän Henkensä ja armonsa armonvälineiden avulla. Raamatussa Jeesuksen kerrotaan asettaneen kasteen ja ehtoollisen helpottamaan ja vahvistamaan ihmisten uskoa. Pyhän Hengen ajatellaan toimivan erityisesti näiden sakramenttien ja Raamatun sanan kautta, jotta ihmiset avaisivat sydämiään Jumalalle. Kristinuskon mukaan Jumala haluaa armonvälineiden kautta kohdata ihmisen ja lahjoittaa pelastuksen.
Pyhän Hengen vuodattamisen jälkeen kirkon hengellinen elämä on perustunut armonvälineisiin. Pyhä Hengen uskotaan myös kokoavan seurakuntaa yhteen armonvälineiden avulla ja näin myös vahvistavan seurakuntaa.
Antonio Mennini

Antonio Mennini

Antonio Mennini (s. 2. syyskuuta 1947) on italialainen kirkonmies, joka sai katolisen pappisvihkimyksen 14. joulukuuta 1974. Hänestä tuli piispa vuonna 2000, jolloin hänet nimitettiin Ferentiumin titulaariarkkipiispaksi.
Mennini on ollut myös diplomaattisissa tehtävissä nuntiuksena Bulgariaan, Venäjälle ja Uzbekistaniin.
Aiheesta muualla

Catholic-hierarchy.org: Antonio Mennini (englanniksi)
Asu

Asu voi tarkoittaa seuraavia asioita tai henkilöitä:
juhla-asu tai muu vaatekokonaisuus
asu, termi mineralogiassa
asu, Tansaniassa puhuttu kieli
Jussi Asu, suomalainen laulaja.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”ASU”, voi hakea sivunnimihaulla, laajalla sivunnimihaulla tai tekstihaulla.
Erik Dekker

| Erik Dekker |
| --- | --- |
 Erik Dekker Ranskan ympäriajossa 2005
Henkilötiedot
Koko nimi:  Hendrik Dekker
Syntynyt: 21. elokuuta 1970 (ikä 54)
Kansalaisuus:   Alankomaat
Pyöräilijä
Joukkue:  Rabobank
Laji:  maantie
Rooli:  urheilupäällikkö
Ajajatyyppi:  klassikkojen erikoismies
Ura
Ammattilaisjoukkue(et)
1992 1993–1994 1995 1996–2006:  Buckler WordPerfect Novell Rabobank
Managerijoukkue(et)
2007–:  Rabobank
Suurimmat voitot
 Maantiepyöräilyn maailmancup 2001 Clásica de San Sebastián 2000 Amstel Gold Race 2001 Paris-Tours 2004 Tirreno-Adriatico 2002 Alankomaiden ympäriajo 1997, 2000, 2004 Ranskan ympäriajo, 4 etappia Alankomaiden maantieajomestari 2004 Alankomaiden aika-ajomestari 1996, 2000, 2002 
 Tiedot päivitetty: 8. joulukuuta 2007 
| Mitalit> Maa:   Alankomaat.Miesten pyöräily.Olympialaiset  | Mitalit> Maa:   Alankomaat.Miesten pyöräily.Olympialaiset  | Mitalit> Maa:   Alankomaat.Miesten pyöräily.Olympialaiset  | Maa:   Alankomaat> Miesten pyöräily. |
| --- | --- | --- | --- |
|  Hopeaa | Barcelona 1992 | maantieajo |  |
Hendrik "Erik" Dekker (s. 21. elokuuta 1970) on entinen alankomaalainen maantiepyöräilijä, joka aloitti ammattilaisuransa vuonna 1992. Hän kuului Rabobankiin vuodesta 1996, kunnes vetäytyi vuonna 2006; hän on sittemmin jatkanut uraansa valmentajana.
Dekker voitti hopeaa Barcelonan kesäolympialaisissa vuonna 1992. Hän voitti Ruotsin ympäriajon kahdesti (1994, 1995) ja Alankomaiden ympäriajon kolmesti (1997, 2000, 2004). Hän voitti vuosina 2000–2001 neljä etappia Ranskan ympäriajossa.
Vuonna 2001 Dekker voitti Amstel Gold Racen Limburgissa. Vuonna 2004 hän sijoittui samassa kilpailussa seitsemänneksi. Muita merkittäviä saavutuksia ovat olleet voitot Clásica de San Sebastiánissa (2000) ja Paris-Toursilla (2004). Maantiepyöräilyn maailmancupin hän voitti vuonna 2001.
Saavutuksia > Yhden päivän kilpailut

Olympialaiset:
maantieajo: 1992 hopeaa
aika-ajo: 1996 11.
Maantiepyöräilyn maailmanmestaruuskilpailut:
maantieajo: 2001 neljäs
aika-ajo: 1998 kymmenes, 1999 kahdeksas
Maantiepyöräilyn maailmancup: 2001 voitto, 2004 neljäs
Clásica de San Sebastián: 2000 voitto
Amstel Gold Race: 2001 voitto
Paris-Tours: 2004 voitto
Flanderin ympäriajo: 2001 toinen, 2004 neljäs
Liège-Bastogne-Liège: 2001 kahdeksas, 2004 neljäs
HEW Cyclassics: 2001 kolmas
Züri-Metzgete: 2001 viides
GP Eddy Merckx (parina Marc Wauters): 1999 voitto, 2000 kolmas, 2001 voitto, 2002 kolmas
Rund um Köln: 1995 voitto
GP Scherens: 1995 voitto
Ronde van Drenthe: 2004 voitto
Alankomaiden maantieajomestari: 2004
Alankomaiden aika-ajomestari: 1996, 2000, 2002
Saavutuksia > Etappikilpailut

Ranskan ympäriajo:
2000 voitto etapeilla  8, 11 ja 17, yritteliäimmän ajajan palkinto
2001 voitto etapilla 8
2002 kolmas etapilla 8
Alankomaiden ympäriajo:
1997 kokonaiskilpailun ja etapin 4 (aika-ajo) voitto
1999 kokonaiskilpailussa toinen
2000 kokonaiskilpailun, prologin ja etapin 3 voitto
2001 kokonaiskilpailussa toinen, etapin 6 voitto
2002 kokonaiskilpailussa toinen
2004 kokonais- ja sprinttikilpailun sekä etapin 6 voitto
Ruta del Sol:
2001 kokonais- ja pistekilpailun voitto
2002 etapin 5 voitto
Tirreno-Adriatico: 2002 kokonaiskilpailun ja etapin 4 (aika-ajo) voitto
Baskimaan ympäriajo: 1994 etapin 1 voitto
Sveitsin ympäriajo: 1998 sprinttikilpailun voitto
Tour de Romandie: 2005 sprinttikilpailun voitto
Eneco Tour: 2005 kokonaiskilpailussa toinen
De Pannen kolmen päivän ajo: 2001 kokonaiskilpailussa toinen
Critérium International: 2006 kokonaiskilpailussa toinen, etapin 1 voitto
Luxemburgin ympäriajo: 1998 kokonaiskilpailussa toinen
Ster Elektrotoer: 2006 etapin 2 (aika-ajo) voitto
Ruotsin ympäriajo: 1994 kokonaiskilpailun voitto, 1995 kokonaiskilpailun voitto
Rheinland-Pfalzin ympäriajo: 2001 kokonaiskilpailun voitto
Guldensporentweedaagse: 2001 kokonaiskilpailun voitto, 2002 kokonaiskilpailun voitto
GP Erik Breukink: 2003 kokonaiskilpailun voitto
Aiheesta muualla

Virallinen sivusto (hollanniksi)
Armoton (sarjakuvahahmo)

| Armoton |
| --- | --- |
 Armoton, maailman paras palkkatappaja
Luoja(t):  Chris Claremont   John Byrne
Kustantamo:  Marvel
Ensiesiintyminen:  Marvel Team-Up # 65 (1978)
Henkilötiedot
Oikea nimi:  Ei tiedossa
Status:  aktiivinen
Pituus:  167 cm
Paino:  63 kg
Voimat:  Nero, erinomainen ansojen suunnittelija
Armoton on fiktiivinen henkilö ja superrikollinen Marvel Comicsin sarjakuvissa. Ainutlaatuisen luonteensa ja tappavien ansojensa ansiosta hänestä tuli yksi suosituimmista rikollisista Marvelin sarjakuvissa ja hän on esiintynyt useissa eri lehdissä. Vaikka Armoton esiintyy ainoastaan hetken tarinoissa, ollen yleensä ainoastaan vieraileva vihollinen, hän on taistellut useapia sankareita vastaan, kuin useat muut superroistot. Hän ei ole kuitenkaan kertaakaan onnistunut voittamaan yhtäkään heistä. Armottoman ensiesiintyminen tapahtui Marvel Team-Up -lehden numerossa 65 (1978). Hahmon loivat Chris Claremont ja John Byrne.
Suomessa Armoton esiintyi ensimmäisen kerran Hämähäkkimies Special II -julkaisun toisessa numerossa (1989).
Armoton muissa medioissa > Videopelit

Armoton on toinen päävastustajista X-Men: Madness in Murderworld -pelissä.
Hän on päävastustajana myös Spider-Man and the X-Men: Arcade's Revenge -pelissä.
Hän esiintyy myös yhtenä vihollisena Marvel: Ultimate Alliance- pelissä, jossa Armoton ja Paroni Mordo estävät sankareita hyökkäämästä Tohtori Doomin linnaan pelastamaan Painajaisen ja Jean Greyn. Mordo käyttää taikaansa häiritäkseen Tohtori Oudon teleportaatiota ja sankarin päätyvät Murhamaailmaan. Vaikka Murhamaailman ensimmäinen alue muistuttaa Doomin linnaa, pelaajat huomaavat jonkin olevan vialla kuullessaan karnevaalimusiikkia.
Antonio Medina

Antonio Medina García (1965)
Antonio Angel José Medina y García (2. lokakuuta 1919 Barcelona – 31. lokakuuta 2003 Barcelona) oli espanjalainen shakinpelaaja.
Medina voitti Espanjan shakkimestaruuden yhteensä seitsemän kertaa: 1944, 1945, 1947, 1949, 1952, 1963 ja 1964. Hän voitti myös Katalonian mestaruuden vuosina 1947, 1949 ja 1950.
Medinalle myönnettiin kansainvälisen mestarin arvonimi vuonna 1950.
Aiheesta muualla

Antonio Medina ChessGames.com-sivustolla (englanniksi)
Antonio Mistrorigo

Antonio Mistrorigo (26. maaliskuuta 1912 – 14. tammikuuta 2012) oli italialainen kirkonmies, joka sai katolisen pappisvihkimyksensä 7. heinäkuuta 1935. Piispaksi hänet vihittiin 25. huhtikuuta 1955.
Mistrorigo toimi ensin Troian piispana Foggian maakunnassa vuosina 1955–1958, sitten Trevison piispana vuosina 1958–1988.
Aiheesta muualla

Catholic-hierarchy.org: Bishop Antonio Mistrorigo (englanniksi)
| 0 | 1 | 2 | 3 |
| --- | --- | --- | --- |
|  | Edeltäjä: Giuseppe Amici | Troian piispa 1955–1958 | Seuraaja: Antonio Pirotto |
| 0 | 1 | 2 | 3 |
| --- | --- | --- | --- |
|  | Edeltäjä: Egidio Negrin | Trevison piispa 1958–1988 | Seuraaja: Paolo Magnani |
Ari Lahti (pituushyppääjä)

Ari Juha Tapani Lahti (s. 27. marraskuuta 1961 Mäntyharju) on aktiiviuransa päättänyt suomalainen pituushyppääjä. Hänen seuranaan oli koko hänen uransa ajan Heinolan Isku ja hänen valmentajanaan toimi Erkki Paakkinen. Kalevan kisoista Lahti saavutti pituushypyn hopeaa vuonna 1983 sekä pronssia vuonna 1986. Lisäksi hän voitti sisäratojen SM-kilpailuista pituushypystä hopeaa vuonna 1986 sekä kaksi pronssia vuosina 1982 sekä 1984. Virallisissa kilpailuissa hän ei ole esiintynyt vuoden 1988 jälkeen.
Eero Alpi

Eero Johannes Alpi (alkujaan Toivonen, 15. lokakuuta 1885 Hämeenkyrö – 24. heinäkuuta 1933 Helsinki) oli suomalainen toimittaja ja näytelmäkirjailija. Alpi käytti nimimerkkejä E.A., Sakari Liekki, S. Salamaa ja Sakari Veikanmaa.
Henkilöhistoria

Käytyään yhteiskoulua Alpi suoritti koko oppikoulun kurssin, opiskeli estetiikkaa ja teki opintomatkan Ruotsiin.
Alpi työskenteli Helsingin Sanomien toimittajana 1905–1910 ja sitten vuoteen 1914 Kariston kustannusliikkeen kirjallisella osastolla. Vuonna 1918 Alpi perusti Tampereelle Kansan Teatterin ja toimi sitten teatterikiertueiden johtajana 1918–1923. Elämänsä viimeiset kymmenen vuotta Alpi asui Helsingissä, kirjoitti sanoma- ja viikkolehtiin sekä teki näytelmiä etupäässä seuranäyttämöille. Joitain Alpin näytelmiä esitettiin myös vakinaisissa teattereissa ja Kansallisteatterissa. Kirjallisen uransa Alpi aloitti runoilla ja hänen runojaan ilmestyi kolmena vihkona. Näytelmiä hän kirjoitti kolmisenkymmentä. Lisäksi Alpi toimi pakinoitsijana ja kirjoitti lehtiin kirjallisuus- ja teatteriaiheisia artikkeleita.
Alpi perusti Näyttämötaide- ja Suojeluskuntalaisen lehti-nimiset lehdet ja toimi niiden päätoimittajana. Vuonna 1917 Alpi perusti Tekijän teatteri-nimisen teatteriseurueen, joka esitti ainoastaan Alpin kirjoittamia näytelmiä. Alpi, samoin kuin kaksi muuta hämeenkyröläistä kirjailijaa Kaarle Halme ja U. W. Walakorpi, kirjoitti lukuisia näytelmiä seuranäyttämöitä varten.  Tunnetuin hänen näytelmistään on vuonna 1917 ensi-iltansa saanut ilmestynyt Hallin Janne. Alpi myös suomensi useita teoksia.
Alpin vanhemmat olivat kansakoulunopettaja Kaarle Toivonen ja Marian Finnberg. Hän on edelleen Suomen ainoa henkilö, jolla on ollut Alpi-sukunimi.
Eero Alpi kuoli heinäkuuussa 1933 47-vuotiaana pitkällisen sairauden jälkeen. Suomen Kirjailjaliiton Eero Alpille hankkima hautakivi paljastettiin 17. joulukuuta 1938 Helsingin Uudella hautausmaalla.
Teoksia

Kajastuksia, runoja. 1904
Aavikon kotka, runoja. 1906
Lumimyrskyssä, yksinäytöksinen näytelmä. 1908
Rautarinnat, juhlaruno Suomen voimistelu- ja urheiluliiton laulu-, soitto- ja voimistelujuhlassa Tampereella toukokuun 28. päivänä 1908.  1908
Rampojen karnevaalit, näytelmä. 1908–1909
Aladdin ja taikalamppu: satunäytelmä lauluineen. 1910
Hetken kuvia, runoja. 1911
Isäin pahat teot, kolminäytöksinen näytelmä. 1911
Kuhnijat, näytelmä. 1911
Väkevämmän tiellä, kolminäytöksinen näytelmä. 1911
Työ ja rakkaus, yksinäytöksinen näytelmä. 1913
Illan pimetessä, yksinäytöksinen näytelmä. 1914
Hetken huumetta, yksinäytöksinen työväennäytelmä. 1915
Kamreerin koira, yksinäytöksinen  pila. 1915
Palokunnan parhaat, yksinäytöksinen pilakuvaus pikkukaupungista. 1915
Rusthollarin romahdus, yksinäytöksinen näytelmä. 1915
Turkki tulee, näytelmä. 1915
Rantalassa, kolminäytöksinen näytelmä. 1916
Valkoinen varis, yksinäytöksinen leikittely. 1916
Kohtaloaan pakoon eli velvollisuuksien ristiaallokossa, romaani. Kirjoittaneet Eero Alpi ym. 1918
Hallin Janne, kolminäytöksinen murhenäytelmä. 1920
Lentäviä mietteitä näyttämötaiteen ja seuranäytelmäharrastuksen alalta maassamme. 1923
Hopeahääpäivänä, näytelmä.  1924 (nimimerkillä S. Salamaa)
Kaunis myllärin leski, näytelmä.  1924 (nimimerkillä S. Salamaa)
Kustannusosakeyhtiö Kirjan näytelmäkirjasto näyttämöllisine ohjeineen seuranäyttelijöille.  1924
Lemmen leikkiä, yksinäytöksinen huvinäytelmä. August Blanchen Naapurit-nimisestä näytelmästä suomeksi mukaillut Sakari Liekki. 1924
Maailman paras mamma!, näytelmä. 1924 (nimimerkillä S. Salamaa)
Näkymättömät tulet, kolminäytöksinen näytelmä. 1924
Riita ja rakkaus, näytelmä. 1924 (nimimerkillä S. Salamaa)
Sininen kukka, yksinäytöksinen näytelmä. 1924
Vesiparantolassa, yksinäytöksinen huvinäytelmä. 1924 (nimimerkillä S. Salamaa)
Alma raukka, yksinäytöksinen ilveily. 1925
Kesävieraat, kaksinäytöksinen huvinäytelmä. 1925
Käärme, yksinäytöksinen  pila. 1925
Ohi houkutusten, näytelmällinen kuvaus nykyisiltä päiviltä. 1925
Uhrilammas, yksinäytöksinen huvinäytelmä. 1925
Korven äänet, näytelmä. 1926
Taiteen lumoissa eli Elinan surma Pöllölässä, näytelmä. 1926
Hän nai tyttärensä: suomalainen mukaelma, näytelmä. 1927 (nimimerkillä Sakari Veikanmaa)
Ihmisten tie, näytelmä. 1927
Lankeemus, näytelmä. 1927
Tuhovalkea, yksinäytöksinen raittiusnäytelmä. 1927
Elämän kahleet, kolminäytöksinen näytelmä. 1928
Kultainen avain, romaani. 1928
Suuri rikos.  1929
Seuranäyttämöiden käsikirja.  1930
Maanpetturit, yksinäytöksinen isänmaallisaiheinen näytelmä. 1931
Aiheesta muualla

Eero Alpi : Tässä takavuosina Sillanpäässä - ja nyt taas näihin aikoihin, Suomen Kuvalehti, 19.05.1923, nro 20, s. 8, Kansalliskirjaston digitaaliset aineistot
Aradíppou

| Aradíppou Aradíppoun kunta Αραδίππου Δήμος Αραδίππου |
| --- | --- |
 Aradíppoun kaupunkia (etualalla), taustalla Lárnakan kaupunki.
 Aradíppou
 Koordinaatit: 34°57′20″N, 33°34′35″E 
Valtio:   Kypros
Alue:  Lárnaka
Hallinto:  
 – Asutustyyppi:  kaupunki ja kunta
Väkiluku (2011):  19 228
Aikavyöhyke:  UTC+2
 – Kesäaika:  UTC+3
 
 aradippou.org.cy 
Infobox OKVirheellinen NIMI-arvo: 
Aradíppou (kreik. Αραδίππου) on kaupunki ja kunta (Δήμος Αραδίππου, Dímos Aradíppou) Lárnakan alueella Kyproksen tasavallassa Kyproksen saarella. Sen väkiluku on 19 228 (2011).
Aradíppoun kaupunkia.
Aradíppou on Lárnakan esikaupunki ja sijaitsee noin seitsemän kilometriä Lárnakan keskustasta luoteeseen. Se on itsenäinen kunta vuodesta 1986.
Aiheesta muualla

Kuvia tai muita tiedostoja aiheesta Aradíppou Wikimedia Commonsissa
Δήμος Αραδίππου. Aradíppoun kunnan verkkosivut. (kreikaksi)
Lárnakan alue
| --- | --- |
Kunnat (dímos):  Aradíppou · Athiénou · Dromolaxiá-Meneoú · Lárnaka · Léfkara · Livádia
Yhdyskunnat (koinótita):  Agía Ánna · Ágioi Vavatsiniás · Ágios Theódoros · Alaminós · Alethrikó · Anafotída · Anglisídes · Aplánta · Ársos · Avdelleró · Choirokoitía · Delíkipos · Kalavasós · Kaló Chorió · Káto Drys · Káto Léfkara · Kelliá · Kíti · Kivisíli · Klavdiá · Kofínou · Kórnos · Kósi · Lágeia · Marí · Maróni · Mazotós · Melíni · Meloúseia · Menógeia · Mosfilotí · Odoú · Orá · Ormídeia · Pérgamos · Perivólia · Petrofáni · Psematisménos · Psevdás · Pýla · Pyrgá · Skarínou · Softádes · Tersefánou · Tóchni · Tremetousiá · Troúlloi · Vavatsiniá · Vávla · Voróklini · Xylofágou · Xylotýmvou · Zýgi
Kyproksen kunnat
| --- | --- |
Famagustan alue:  Agía Nápa · Akanthoú · Derýneia · Famagusta (Ammóchostos) · Lefkónoiko · Lýsi · Paralímni · Sotíra
Kyrenian alue:  Karavás · Kyrenia (Kerýneia) · Lápithos
Lárnakan alue:  Aradíppou · Athiénou · Dromolaxiá-Meneoú · Lárnaka · Léfkara · Livádia
Limassolin alue:  Ágios Athanásios · Germasógeia · Káto Polemídia · Limassol (Lemesós) · Mésa Geitoniá · Ýpsonas
Nikosian alue:  Ágios Dométios · Aglantziá · Dáli · Égkomi · Géri · Kythréa · Lakatámeia · Latsiá · Mórfou · Nikosia (Lefkosía) · Stróvolos · Tséri
Páfoksen alue:  Geroskípou · Páfos · Pégeia · Póli
Ari Lahti

Ari Lahti -nimisiä henkilöitä ovat:
Ari Lahti (s. 1960), suomalainen muusikko, taidekehystäjä, valokuvaaja ja yrittäjä
Ari Lahti (s. 1961), suomalainen pituushyppääjä
Ari Lahti (s. 1963), suomalainen toimitusjohtaja ja jalkapallovaikuttaja, Suomen Palloliiton puheenjohtaja
Ari-Pekka Lahti, suomalainen näytelmäkirjailija, dramaturgi ja teatteriohjaaja
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Ari Lahti”, voi hakea sivunnimihaulla, laajalla sivunnimihaulla tai tekstihaulla.
Archaíes Kleonés

| Archaíes Kleonés Αρχαίες Κλεωνές |
| --- | --- |
 Archaíes Kleonés
 Koordinaatit: 37°49′24″N, 22°45′00″E 
Valtio:  Kreikka
Hajautetun hallinnon alue:  Peloponnesos,Länsi-Kreikka jaJooniansaaret
Alue:  Peloponnesos
Alueyksikkö:  Korinthia
Kunta:  Neméa
Hallinto:  
 – Asutustyyppi:  kylä
 – Kallikrates-koodi:  4204000401
Korkeus:  274 m
Väkiluku (2011):  633
Aikavyöhyke:  UTC+2
 – Kesäaika:  UTC+3
Infobox OKVirheellinen NIMI-arvo: 
Archaíes Kleonés (kreik. Αρχαίες Κλεωνές, kath.kreik. Αρχαίαι Κλεωναί, Archaíai Kleonaí) on Kreikan kylä, joka kuuluu hallinnollisesti Neméan kuntaan, Korinthian alueyksikköön ja Peloponnesoksen alueeseen. Kylän väkiluku on 633 (vuonna 2011).
Antiikin Kleonain arkeologista aluetta.
Archaíes Kleonésin kylä sijaitsee Peloponnesoksen niemimaan koillisosassa noin 25 kilometriä lounaaseen Kórinthoksen kaupungista. Se on rakennettu noin 274 metrin korkeuteen merenpinnasta laskettuna. Kylän nimi, ”Antiikin Kleonai”, viittaa antiikin ajan Kleonain kaupunkiin, jonka arkeologinen alue sijaitsee noin 2,5 kilometriä nykyisestä kylästä itään. Nykyisen kylän nimi oli vuoteen 1963 saakka Kontóstavlos (Κοντόσταυλος). Archaíes Kleonés muodostaa oman kyläyhdyskuntansa (Τοπική Κοινότητα Αρχαίων Κλεωνών, Topikí Koinótita Archaíon Kleonón).
Eira

| Eira |
| --- | --- |

 Kaupungin kartta, jossa Eira korostettuna.  Helsingin kaupunginosat
Kaupunki:  Helsinki
Suurpiiri:  Eteläinen suurpiiri
Kaupunginosa nro:  06
Pinta-ala:  0,45 km² 
Väkiluku:  1 050 (31.12.2022)
Postinumero(t):  00150
Lähialueet:  Punavuori, Ullanlinna, Länsisatama (Hernesaari)
Eira on pieni kaupunginosa eteläisessä Helsingissä. Sitä rajoittavat Merikatu ja Telakkakatu lännessä, Tehtaankatu pohjoisessa, Laivurinkatu idässä sekä Sirpalesalmi etelässä.  0,19 km² kokoisella alueella on noin 1 000 asukasta. Eiran naapurialueita ovat kaupunginosat Ullanlinna ja Punavuori sekä Länsisataman osa-alue Hernesaari. Helsingin piirijaossa se lasketaan osaksi Ullanlinnan peruspiiriä, joka puolestaan kuuluu Eteläiseen suurpiiriin. Eira on tunnettu huvilakaupunginosana.
Muista lähistöllä olevista kaupunginosista, kuten Punavuoresta ja Ullanlinnasta Eira (yhtä alueen luoteiskulmassa sijaitsevaa korttelia lukuun ottamatta) eroaa selvästi siinä, että siellä kadut ovat kapeita ja yleensä kaartuvia, eivätkä rakennukset yleensä ole kadun varressa vaan keskellä tonttia.
Kaupunginosassa on lukuisia suurlähetystöjä. Eiran ohi kulkevat raitiolinjat 1, 3 ja 6 sekä bussilinjat 20 ja 30.
Historia

1800-luvun lopulla Eira oli vielä rakentamatonta aluetta. Sitä pidettiin liian syrjäisenä kaupunkiasutukseen, minkä vuoksi sinne suunniteltiin teollisuusaluetta. Tästä suunnitelmasta on muistona Tehtaankadun nimi. Suunnitelma kuitenkin hylättiin, ja Eirasta alettiin aluksi suunnitella huvilakaupunginosaa. Vuonna 1907 Eiralle vahvistettiin arkkitehtien Bertel Jungin, Armas Lindgrenin ja Lars Sonckin uusi asemakaava, joka mahdollisti huvilakaupunkisuunnitelmaa tiiviimmän rakentamisen. Suurin osa Eiran rakennuksista on jugendtyylisiä, enimmäkseen kolmikerroksisia kerrostaloja, jotka rakennettiin muutaman vuoden kuluessa asemakaavan vahvistamisen jälkeen. Eirasta tuli Helsingin ensimmäinen maastoon mukautuva kaupunginosa ilman ruutuasemakaavaa. Tiiviydestä ja rakennusten epäsäännönmukaisista muodoista ja korkeuksista huolimatta alueesta tuli arvostettu ja selkeästi ruotsinkielinen.
Eira sai nimensä viereiseen Ullanlinnan kaupunginosaan vuonna 1897 rakennetulta Eiran sairaalalta, joka taas oli saanut nimensä Tukholmassa vuosina 1816–1955 toimineelta samannimiseltä sairaalalta. Tämä sairaala taas oli saanut nimensä pohjoismaisen muinaistaruston lääkintätaidon jumalattarelta, Eiriltä.
Eiran länsirajalla sijaitseva Speranskintie on nimetty venäläisen valtiomiehen Mihail Speranskin mukaan; Speranski vaikutti merkittävästi Suomen asemaan Venäjän keisarikunnan osana ja toimi Suomen sodan jälkeen Suomen ensimmäisenä valtiosihteerinä. Alkujaan Speranskintie oli nykyisen Merikadun länsipään nimenä.
Aiheesta muualla

Kuvia tai muita tiedostoja aiheesta Eira Wikimedia Commonsissa
Eiran rakentamatonta kalliomaastoa vuonna 1909. Taustalla Laivurinkatu.
Arkhimedes (lehti)

Arkhimedes on vuonna 1948 perustettu suomalainen matematiikan ja fysiikan alan ammattilehti, jota julkaisevat Suomen matemaattinen yhdistys, Suomen fyysikkoseura ja Fysikersamfundet i Finland. Lehti julkaistaan pääosin suomen kielellä, mutta se sisältää myös ruotsinkielistä aineistoa.
Lehti sisältää artikkeleita ajankohtaisista tutkimuskysymyksistä, kirja-arvosteluja, uutisia ja keskustelua ajankohtaisista aiheista ja jäsentapahtumista.